شەفەق نیوز/ سەرچەوەیگ ئەمنی، ئمڕوو
دووشەممە، خەوەردا لە پەیاکردن تەرم یەکیگ لە رفیایەیل لە ناوچەی لەیلان ناوبەین پارێزگایل
سلێمانی و کەرکوک.
سەرچەوەگە ئەرا ئاژانس شەفەق نیوز وت: تەرم عەلی
کاکە عەلاو وەسەربڕیاگ لە دەورگرد ناحیەی لەیلان پەیا کریا،  دویای رفیانی دویەکە وەدەس داعش.
دیاری کرد ک قوربانیەگە ئەندام ئەمنیە.
شەوەکی ئمڕوو، سەرچەوەیگ ئەمنی ئەرا ئاژانس
شەفەق نیوز وت: ئەندامەیلیگ لە ریخریاگ داعش وەرەو ری ناوبەین کەرکوک و سلێمانی دزە
کردن، لەناو ئەو ناوچەیل چووڵە ناوبەین پێشمەرگە و هیزەیل فیدراڵی، و دوو گەنج رفانن.
سەرچەوەیگ ئەمنی لە کەرکوک، ئمڕوو دووشەممە،
هویردەکاریەیل نوویگ لە رویداو رفیان دوو هاووڵاتی لەبان سنوورەگە ناوبەین کەرکوک
و سلێمانی ئاشکرا کرد، و باس کوشیان هاووڵاتییگ کورد وزەخمداری یەکیگتر کرد، و دەسگیرکردن
کەسەیلیگ گومان لەلیان بویە.
سەرچەوەگە ئەرا ئاژانس شەفەق نیوز: چەکدارەیلیگ
لە داعش تەقە لە بڕیگ ماشین نزیک ئاوای بیانلۆ لە لەیلان دیستری کردن، ک بویە
هووکار کوشیان هاووڵاتییگ کورد وزەخمداری گەنجیگ.
